**SLOVENŠČINA**

**(30. 3. 2020 – 3. 4. 2020)**

V spodnji tabeli so zapisane dejavnosti, ki jih boste izvajali v tednu od 30. 3. 2020 do 3. 4. 2020.

|  |  |  |
| --- | --- | --- |
| DATUM | ŠTEVILO UR | VSEBINA |
| Ponedeljek, 30. 3. 2020 | 1 | Kulturni dan – Fran Levstik: Martin Krpan. |
| Torek,  31. 3. 2020 | 1 | **V zvezek z vmesno črto učenci napišejo naslov:**  **DANE ZAJC: BELA MAČICA**  **USTNO odgovorijo na vprašanja:**  Katera je tvoja najljubša barva? Zakaj?  Kako se počutimo od pogledu na določeno barvo?  Kaj čutiš ob pogledu na modro barvo? Na kaj pomisliš?  Kaj pa ob rdeči barvi? Kakšna barva je rdeča?  Kaj pa bela? V čem se razlikujeta bela in rdeča? Katera barva je bolj umirjena? Katera barva je bolj čista?  PREBEREJO PESEM Daneta Zajca: Bela mačica. Najdejo jo v RUMENEM Mlinčku na str. 95.    Pisno odgovorijo na vprašanja:   1. Kakšne barve je pesem Bela mačica? 2. Kako beremo pesem? 3. Na kaj pomisliš, ko jo prebereš? 4. Kaj moraš narediti, če hočeš videti belo mačico? 5. Zakaj je potrebno zgraditi most? 6. Kdaj pride bela mačica? 7. Kakšna je bela mačica? 8. Od kod prihaja bela mačica? 9. Ali jo lahko pobožaš z neumitimi rokami? Zakaj ne?   Učenci pesem še enkrat preberejo. Nato jim predvajamo tri različne skladbe:  ŽIVAHNO KORAČNICO: <https://www.youtube.com/watch?v=vAZbMjuM3dI>  UMIRJEN VALČEK: <https://www.youtube.com/watch?v=_CTYymbbEL4>  TEMPERAMENTEN LATINOAMERIŠKI PLES: <https://www.youtube.com/watch?v=ShUtCduPmBI>  Katera od treh poslušanih pesmi bi najbolje sodila k pesmi Bela mačica?  Ob poslušanju izbrane skladbe napišejo kratko zgodbo z naslovom: Bela mačica sreča črnega mačkona. |
| Sreda,  1. 4. 2020 | 2 | NIKALNICE  V zvezek z vmesno črto zapiši naslov: NIKALNICE.  1) Prepiši spodnje povedi. Vsako od njih zanikaj v skladu s primerom.  Glej primer:  Miha ima rad ananas. (Peter) 🡪 Peter ne mara ananasa.  Tinka ima rada košarko. (Simona)  Sara ima rada balet. (Alenka)  Jure ima rad čokolado. (Dejan)  Aljaž ima rad smučanje. (Lojze)  Taja ima rada bleščice. (Tone)  Aljaž ima rad nogomet. (Nik)  Branka kuha kosilo. (Petra) 🡪 Petra ne kuha kosila.  Nada pomiva okna. (Kristina)  Marko gleda televizijo. (Stane)  Jernej riše sliko. (Erik)  Prepišejo si PRAVILO: Nikalnice pišemo ločeno od glagola.  2) Oglej si spodnja primera.  Odšel bom na sprehod. 🡪 Ne, ne bom odšel na sprehod.  Jedel bom večerjo. 🡪 Ne, ne bom jedel večerje.  Po njihovem vzoru zanikaj še spodnje povedi. Zapiši jih v zvezek z vmesno črto.  Prinesel bom sveže borovnice. 🡪 Ne, ne bom …  Zapel bom pesem. 🡪 Ne, ne bom …  Posadil bom krompir. 🡪  Prišel bom k tebi na obisk. 🡪  Prišil bom gumb. 🡪  Kupil bom sveže sadje in zelenjavo. 🡪  Prepišejo si PRAVILO:  Nikalnice NE BO, NE BOM, NE BOŠ pišemo ločeno. V primeru, da nikalnico NE BO, zapišemo skupaj, dobimo besedo NEBO, ki ima popolnoma drugačen pomen.  Učenci rešijo naloge v Rumenem Mlinčku na strani 94. Rešijo nalogo 17.  Rešeno 17. nalogo prepišejo v zvezek z vmesno črto. |
| Četrtek,  2. 4. 2020 | 1 | PONAVLJANJE IN UTRJEVANJE ZNANJA  Učenci v zvezek z vmesno črto napišejo naslov NAREK: NEBO in NE BO  Poslušajo posnetek, ki ga je zanje pripravila učiteljica Anja Janežič: <https://youtu.be/rBjB5z2Wx7c>  Ob poslušanju posnetka zapišejo besedilo. Nato si pregledajo narek in popravijo napake.  **NOVE NALOGE:**  Napiši, kaj se nikoli ne bo zgodilo. Za lažji začetek si oglej tri zapisane primere.  Želva ne bo nikoli letela.  Krava ne bo nikoli znesla jajca.  Kača ne bo nikoli hodila.  Tvori še 5 podobnih primerov. |
| Petek,  3. 4. 20201 | 1 | BESEDE Z ENAKIM ALI PODOBNIM POMENOM  PRIMERJAJ POVEDI:  Miha je pojedel piškot. Miha je pojedel keks.  **USTNO odgovori na vprašanja:**  Ali sta povedi enaki ali ne? V čem se razlikujeta? Ali pomenita besedi piškot in keks enako?  Poznate še kakšne besede, ki pomenijo enako ali podobno?  V zvezek z vmesno črto zapiši naslov: BESEDE Z ENAKIM ALI PODOBNIM POMENOM - SOPOMENKE   1. Poišči besede, ki imajo enak ali podoben pomen kot besede: kokoš, cunja, snežak, kuža, fant. Zapiši jih v zvezek z vmesno črto. 2. Reši naloge v Rumenem mlinčku na str. 94. Nalogi 19 in 20. 3. Reši naloge v MODREM Mlinčku na str. 41 nalogi 1 in 2. |